Fayón (Poble Vell)

O lugar viello de Fayón (en catalán Poble Vell de Faió) yera un lugar situau en una val en a confluencia d'os rios Ebro y Matarranya.

 Historia 
O lugar de Fayón ya yera habitau en epoca musulmana. En o sieglo XI estió conquerida por Alifonso I d'Aragón. O suyo castiello estió construyiu pa controlar a navegación por l'Ebro. En o sieglo XVII perteneixió a lo marqués d'Aytona.

Entre sieglos vivió a la calor d'a explotación d'as menas de carbón. Os suyos materials yeran transportaus por l'Ebro en llaguts.  En febrero de 1892 plegó o ferrocarril a Fayón.  Isto permitió que o lugar se desembolicase encara mas.

Mientres a Guerra Civil espanyola en o cercano puesto d'Els Aüts estió o escenario de luitas violentas d'a fase inicial d'a batalla de l'Ebro, a on a 42ª División de l'Exercito Republicano prencipió o paso de l'Ebro a traviés d'ista zona en a maitinada d'o 25 de chulio, encara que yera rodiada por as fuerzas franquistas.

O 17 de noviembre de 1967 o lugar estió inundau por as auguas de l'entibo de Ribarroya y os suyos vecins habioron d'emigrar enta ciudaz como que Zaragoza, Barcelona u Reus. Una chicota parti d'os vecins (500 de 1800) se mudó enta lo lugar nuevo construyiu por l'interpresa ENHER.


 Vinclos externos 
 "Fayón: 50 años de una historia sumergida" en Heraldo de Aragón

Categoría:Fayón